Γεια σας! Είμαι ο Dr. Baldeep Singh
και είμαι παθολόγος εδώ στο Stanford.
Σήμερα θα μιλήσουμε για το
τμήμα της κλινικής εξέτασης
ενός ασθενούς που παρουσιάζει
άλγος στην οσφύ.
Δεδομένου ότι το άλγος οσφύος κυρίως
προέρχεται από την οσφυϊκή σπονδυλική χώρα
ή τους παρασπονδυλικούς
μυς, θα εστιάσουμε κυρίως
στο μυοσκελετικό μέρος
της εξέτασης σήμερα.
Αλλά στο τέλος θα ανασκοπήσουμε κάποιες
διαγνώσεις που δεν πρέπει να χάνονται
για να ολοκληρώσουμε
τη διαφορική διάγνωση.
Σήμερα θα συμμετέχει ο Steve
για να μας βοηθήσει
να επιδείξουμε μερικές βασικές πτυχές
της κλινικής εξέτασης.
Θα προσπαθήσουμε να επικεντρωθούμε
σε τέσσερις συγκεκριμένες περιοχές.
Την επισκόπηση, τη ψηλάφηση,
μερικές βασικές δοκιμασίες πρόκλησης
και θα τελειώσουμε με 
τη νευρολογική εξέταση.
Ας ξεκινήσουμε με 
την επισκόπηση.
Λοιπόν, Steve, θα ήθελα να σταθείς
κατά αυτό τον τρόπο.
Το πρώτο πράγμα που θέλετε να παρατηρήσετε
είναι το περίγραμμα της σπονδυλικής στήλης
εστιάζοντας στην κύφωση,
οποιαδήποτε κύφωση, ή
στην έλλειψη της 
οσφυϊκής λόρδωσης,
καθώς αυτά μπορεί να συνεισφέρουν
στο άλγος οσφύος.
Στη συνέχεια, βάλτε τον ασθενή να σκύψει
ψάχνοντας για κάποια σκολίωση,
και σε αυτή την περίπτωση θα παρατηρήσετε
πως η μία πλευρά της σπονδυλικής στήλης
μπορεί να είναι ανυψωμένη 
συγκριτικά με την άλλη πλευρά.
Στη συνέχεια, θα προχωρήσουμε
στο μέρος της ψηλάφησης.
Προσπαθήστε να εστιάσετε
σε δύο περιοχές.
Θα ψηλαφήσουμε, θα σπρώξουμε ή 
θα κτυπήσουμε άμεσα στη σπονδυλική στήλη
αναζητώντας ευαισθησία 
συγκεκριμένα, και στη συνέχεια
θα αρχίσουμε να ασκούμε πίεση
στους παρασπονδυλικούς μυς
για να διαχωρίσουμε ένα πιθανό σπονδυλικό
αίτιο άλγους από ένα παρασπονδυλικό.
Σε αυτό το μέρος θα ανασκοπήσουμε
κάποιες βασικές δοκιμασίες πρόκλησης
της εξέτασης αρχίζοντας
με το σημείο τρίποδα.
Έτσι, ενώ ο ασθενής
παραμένει καθιστός,
θα προσπαθήσουμε να σηκώσουμε
την πληγείσα πλευρά.
Σε αυτή την περίπτωση ας πούμε πως
ο ασθενής περιγράφει
άλγος ριζοπάθειας στο
δεξί πόδι.
Έτσι, ανυψώνοντας το δεξί πόδι
εάν ο ασθενής έχει άλγος,
παρατηρήστε πως και τα δύο χέρια θα εκταθούν
προκαλώντας έτσι θετικό σημείο τρίποδα.
Στη συνέχεια, για να επιβεβαιώσουμε
το εύρημά μας με το σημείο τρίποδα
θα προχωρήσουμε στο σημείο
ανύψωσης τεντωμένου ποδιού.
Ανυψώστε την προσβεβλημένη πλευρά
μεταξύ των 30 και 60 μοιρών.
Πέρα από τις 60 μοίρες 
μπορεί να είναι ψευδώς θετικό.
Καθώς ανυψώνετε το πόδι,
θα πρέπει να προκαλέσετε άλγος
εάν κάποιος έχει ένδειξη σημαντικής 
οσφυϊκής ριζοπάθειας στην πληγείσα πλευρά.
Στη συνέχεια, για να το επιβεβαιώσετε
μπορείτε, επίσης,
να κατεβάσετε το πόδι κατά 15 μοίρες και
να το κάμψετε ραχιαίως
επιβεβαιώνοντας το θετικό σημείο 
ανύψωσης τεντωμένου ποδιού.
Στη συνέχεια, θα κάνουμε
τη δοκιμασία έκτασης του μηρού.
Η δοκιμασία έκτασης του μηρού
βοηθάει πολύ όταν σκεφτόμαστε
τη διάγνωση της οσφυϊκής ριζοπάθειας
της Ο2 - Ο4 περιοχής.
Τα σημεία τεντωμένου ποδιού και τρίποδα
βοηθούν πολύ στην Ο5 και Ι1 ριζοπάθεια,
αλλά εάν υποπτεύεσθε την Ο2 - Ο4,
που είναι πολύ πιο σπάνια,
θα πάρετε το πόδι,
θα λυγίσετε το γόνατο,
θα κρατήσετε τη βάση του γόνατος,
και θα εκτείνετε το πόδι ψηλά.
Εάν ο ασθενής παραπονεθεί για άλγος
στον πρόσθιο μηρό
ως απόκριση σε 
αυτό τον χειρισμό,
τότε αυτό είναι πολύ ενδεικτικό για 
Ο2 - Ο4 ριζοπάθεια.
Στους ασθενείς με άλγος 
οσφύος, τυπικά,
χορηγείται πολύ συχνά
συντηρητική θεραπεία,
καθώς οι περισσότεροι ασθενείς
βελτιώνονται με αυτήν.
Ωστόσο, σε κάποιες περιπτώσεις,
εάν ο ασθενής έχει
ανησυχητικό ιστορικό για 
πιο σοβαρό άλγος ριζοπάθειας,
μπορεί να θελήσετε να προχωρήσετε σε 
μια νευρολογική εξέταση,
καθώς αυτή μπορεί να οδηγήσει σε 
περαιτέρω απεικόνιση ή διαβούλευση.
Τώρα θα εστιάσουμε στη
νευρολογική εξέταση
εστιάζοντας, κυρίως, σε τρεις 
βασικούς τομείς.
Την εξέταση της κινητικότητας, της 
αισθητικότητας, και τα αντανακλαστικά.
Δεδομένου ότι η μεγάλη πλειοψηφία
των οσφυϊκών ριζοπαθειών
προέρχεται από τρία επίπεδα,
τα Ο4, Ο5, και Ι1,
θα εστιάσουμε στον περισσότερο 
χρόνο μας σε αυτές τις περιοχές.
Ξεκινώντας με την εξέταση
της κινητικότητας
θα εστιάσουμε σε τρεις περιοχές,
την Ο4, Ο5, και Ι1.
Για να εξετάσουμε την Ο4
θα πρέπει ο ασθενής
να λυγίσει το γόνατο
και να κλωτσήσει
ασκώντας έτσι τάση στον τετρακέφαλο
ελέγχοντας την Ο4.
Πάντα θέλουμε να συγκρίνουμε και
την αντίθετη πλευρά,
ώστε να συγκρίνουμε τις δύο πλευρές
για να σιγουρευτούμε ότι είναι όμοιες.
Στη συνέχεια, θα προχωρήσουμε στην Ο5,
για την οποία ο ασθενής
θα κάμψει ραχιαίως το πόδι και 
τα μεγάλα δάκτυλα
συγκρίνοντας και τις δύο πλευρές
και ασκώντας αρκετά μεγάλη πίεση
έτσι ώστε να αποκαλύψουμε οποιαδήποτε
μικρή διαφορά μεταξύ των δύο πλευρών.
Τέλος, θα ολοκληρώσουμε με την Ι1,
για την οποία ο ασθενής
θα κάμψει πελματιαίως ή θα σπρώξει κάτω
όσο πιο δυνατά γίνεται
και τα δύο χέρια συγκρίνοντας 
και πάλι και τις δύο πλευρές
για να δούμε εάν υπάρχει 
κάποια διαφορά στην Ι1.
Για να επιβεβαιώσουμε τα ευρήματα
της νευρολογικής εξέτασης,
που μόλις δείξαμε, θα αξιολογήσουμε τώρα
την Ο5 και Ι1 με έναν διαφορετικό τρόπο.
Έτσι, αυτό που θα κάνω είναι
να βάλω τον Steve να περπατήσει
κατά μήκος της αίθουσας
βαδίζοντας στις πτέρνες του
κοιτάζοντας και τα δύο πόδια
για να δούμε έαν το ένα πέφτει.
Εάν υπάρχει αδυναμία 
της Ο5, θα δούμε το
ένα πόδι να πέφτει
σε σχέση με το άλλο.
Στη συνέχεια, για να αξιολογήσουμε την Ι1
θα βάλουμε τον Steve
να σταθεί στα δάκτυλα και
να προχωρήσει κατά μήκος της αίθουσας
κοιτάζοντας τις πτέρνες
για να δούμε εάν
η μία πτέρνα πέφτει
συγκριτικά με την άλλη.
Εάν συμβαίνει αυτό, υποδεικύνει
σημαντική αδυναμία της Ι1.
Στη συνέχεια, θα προχωρήσουμε στο
αισθητικό τμήμα της εξέτασης
 εστιάζοντας στις Ο4, 
Ο5, και Ι1.
Ξεκινώντας, θα πάρουμε ένα
μονοϊνίδιο ή μία καρφίτσα
και θα προσπαθήσουμε να διακρίνουμε
εάν υπάρχει κάποιο μούδιασμα
στη μία πλευρά συγκριτικά
με την άλλη.
Στην περίπτωση της Ο4 θα εστιάσουμε
στην πρόσθια έξω περιοχή του μηρού
ψάχνοντας για οποιαδήποτε 
διαφορά στα δερματοτόμια.
Ο ασθενής θα πει πως η μία πλευρά
είναι πιο μουδιασμένη από την άλλη.
Προχωρώντας στην Ο5, στο διάστημα
μεταξύ του πρώτου και δεύτερου δακτύλου
ψάχνοντας και πάλι για οποιαδήποτε
διαφορά στα δερματοτόμια.
Ο ασθενής θα περιγράψει
μούδιασμα.
Και τελικά, καταλήγοντας με την Ι1,
που είναι η έξω επιφάνεια του άκρου ποδός.
Στη συνέχεια, θα προχωρήσουμε στο
τμήμα της εξέτασης για τα αντανακλαστικά
εστιάζοντας και πάλι 
στις Ο4, Ο5, και Ι1.
Για την Ο4 θα λυγίσουμε ελαφρά
το πόδι του ασθενούς ενώ ξαπλώνει
και ενώ το πόδι είναι 
πολύ χαλαρό,
θα προσπαθήσουμε να εκλύσουμε
το αντανακλαστικό της επιγονατίδος.
Στη συνέχεια, για την Ο5
βάλτε τα δάκτυλά σας
στον έσω οπίσθιο μηριαίο μυ
προσπαθώντας να εκλύσετε
το αντανακλαστικό του
έσω οπίσθιου μηριαίου
αναμένοντας τον οπίσθιο μηριαίο
να ενεργοποιηθεί πάνω από το χέρι σας
και τέλος, για την Ι1 
θα λυγίσουμε το πόδι,
θα κάμψουμε ραχιαίως 
τον άκρο πόδα,
και πάλι με τον ασθενή χαλαρό
θα κτυπήσουμε τον Αχίλλειο
αναμένοντας μία σύσπαση
του Αχιλλείου τένοντα.
Εάν η νευρολογική εξέταση 
είναι φυσιολογική,
συνήθως, δε χρειάζεται
να προχωρήσετε
σε προηγμένη απεικόνιση, όπως η
μαγνητική τομογραφία.
Μπορούμε συνήθως να ξεκινήσουμε
με απλές θεραπείες, όπως
αντιφλεγμονώδη και φυσικοθεραπεία 
και να δούμε πώς πηγαίνει ο ασθενής.
Αν ο ασθενής συνεχίζει να μην είναι καλά,
τα συμπτώματα του ασθενούς να επιμένουν,
μπορούμε, τυπικά, να επαναξιολογήσουμε
τον ασθενή σε 6-8 εβδομάδες
και έτσι να αποφασίσουμε εάν 
χρειάζεται να κάνουμε
περαιτέρω εξετάσεις 
αργότερα.
Τέλος, ενώ προβλήματα με τους
σπονδύλους ή μυς είναι κατά πολύ
οι κύριες αιτίες άλγους
στην οσφύ,
οφείλουμε να δούμε αυτές τις διαγνώσεις
που δεν πρέπει να χάνονται.
Κακοήθεια,
λοιμώξεις, όπως οστεομυελίτιδα ή
επισκληρίδιο απόστημα,
όπου οι ασθενείς μπορεί να παρουσιάζουν
σημεία και συμπτώματα λοίμωξης,
φλεγμονώδης αρθρίτιδα,
και τέλος
πολύ σπάνια άλλες περιοχές που
μπορούν να μιμηθούν άλγος οσφύος, όπως
προστατίτιδα,
πυελική φλεγμονώδης νόσος,
νεφρολιθίαση,
ένα ανεύρυσμα αορτής,
ή νόσος του γαστρεντερικού.
Έτσι ολοκληρώνουμε το βίντεο
της εξέτασης της οσφύος.
Θα ήθελα να ευχαριστήσω τον Steve
που μας βοήθησε να επιδείξουμε
τις βασικές πτυχές της εξέτασης
της οσφύος σήμερα.
Για μελλοντικά βίντεο παρακαλώ επισκεφθείτε
την ιστοσελίδα του Stanford 25.
Το προηγούμενο πρόγραμμα προστατεύεται
από πνευματικά δικαιώματα
του Διοικητικού Συμβουλίου 
του Leland Stanford Junior University.
Παρακαλούμε επισκεφθείτε μας στο 
med.stanford.edu
